Foto: uz24 O‘zbekiston Respublikasi Vazirlar Mahkamasining qarori bilan “Mikrokreditbank” aksiyadorlik-tijorat banki boshqaruvining raisi tayinlandi. Bu haqda Kun.uz axborot manbasi xabar bermoqda. Xususan, Vazirlar Mahkamasi qarori bilan Otabek Panjiyevich Almardanov “Mikrokreditbank” aksiyadorlik-tijorat banki boshqaruvining raisi etib tayinlandi. Shu sababdan u O‘zbekiston aksiyadorlik tijorat sanoat-qurilish banki boshqaruvi raisining o‘rinbosari lavozimidan ozod qilindi. O‘zbekiston Respublikasi bosh vaziri Abdulla Aripov 2018 yilning 2 iyun kuni bu haqdagi tegishli qarorni imzolagan.